廣華醫院

廣華醫院係香港一間慈善醫院，喺1911年10月9號由東華三院成立，係東華三院嘅重要成員之一，地址係九龍油麻地窩打老道25號，1991年起由醫院管理局管理，係九龍中聯網其中一間醫院。

簡介
廣華醫院於1911年由東華三院成立，為九龍西同黃大仙區人口提供多元化嘅醫療服務。廣華醫院係九龍中醫院聯網嘅一間主要急症醫院、神經外科同婦產科轉介中心。醫院近年喺唔同專科嘅範疇裏面成立唔同嘅治療中心，包括微創手術培訓中心同陳馮曼玲心臟科中心，提供切合社會需要嘅服務。此外，醫院成立嘅綜合乳病中心同周振基博士孕育科研中心為有需要人士提供服務；另外亦設立社區為本老人服務、呼吸疾病加護病房、急性中風治療中心、王華湘紀念腎科中心，同埋設有核子醫學服務等。廣華醫院喺中西醫結合治療方面亦擔當先導角色，東華三院喺廣華設立嘅東華三院王澤森中西醫藥治療中心，廣華亦會參與其中，為中西醫預先共同議定嘅臨床治療方案嘅指定病種進行會診。

服務範圍
24小時急症服務

專科服務
內科及老人科
外科
神經外科
婦產科
兒科
骨科及創傷外科
麻醉及手術室服務
病理科
診斷及介入放射科
聯網精神科
耳、鼻、喉科
眼科
東華三院綜合診斷及醫療中心
中醫門診部

其他
中央消毒儀器供應室
電子醫療檢查組
內窺鏡組
日間手術
產前診斷診所
深切治療部
神經外科加護病房
老人科日間醫院
腎臟透析服務

公共交通
港鐵及油麻地站A2出口，未連接行人隧道，要行5-10分鐘。

官方網頁
 醫院管理局：廣華醫院

香港醫院
東華三院
油麻地